2009R1130 — DA — 01.04.2014 — 001.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS FORORDNING (EF) Nr. 1130/2009 af 24. november 2009 om fælles gennemførelsesbestemmelser for kontrol med anvendelse af og/eller bestemmelse for produkter fra intervention (kodificeret udgave) (EFT L 310, 25.11.2009, p.5)

Ændret ved:









▼B

KOMMISSIONENS FORORDNING (EF) Nr. 1130/2009

af 24. november 2009

om fælles gennemførelsesbestemmelser for kontrol med anvendelse af og/eller bestemmelse for produkter fra intervention

(kodificeret udgave)







KOMMISSIONEN FOR DE EUROPÆISKE FÆLLESSKABER HAR— under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) ( 1 ), særlig artikel 43, litra f), sammenholdt med artikel 4, og ud fra følgende betragtninger: (1) Kommissionens forordning (EØF) nr. 3002/92 af 16. oktober 1992 om fælles gennemførelsesbestemmelser for kontrol med anvendelse af og/eller bestemmelse for produkter fra intervention ( 2 ) er blevet ændret væsentligt ved flere lejligheder ( 3 ). Forordningen bør af klarheds- og rationaliseringshensyn kodificeres. (2) I forordning (EF) nr. 1234/2007 er det fastsat, at der anvendes intervention. (3) For en række produkter, som udtages fra intervention, kan der være foreskrevet en særlig anvendelse og/eller bestemmelse. Der bør derfor indføres en kontrolordning for at sikre, at der for sådanne produkters vedkommende ikke sker afvigelser med hensyn til deres anvendelse og/eller bestemmelse. (4) Hvis to eller flere medlemsstater varetager kontrollen, bør Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks ( 4 ), finde anvendelse. (5) Ud over toldmyndighederne bør der udpeges andre myndigheder til at udstede kontroleksemplar T5 og føre kontrol med anvendelsen af og/eller bestemmelsen for produkter fra intervention. (6) Der bør sikres en lige behandling af salg fra interventionslagre til nedsatte priser og tilsvarende ordninger for tildeling af støtte, herunder eksportrestitutioner, samt en lige behandling af erhvervsdrivende i medlemsstaterne, og for at opveje fordele, der er blevet indrømmet uretmæssigt, bør der sikres betaling af et beløb, der svarer til det sikkerhedsstillelsesbeløb, der uretmæssigt er blevet frigivet. (7) Af forenklings- og effektiviseringsgrunde bør det fastsættes, at kontroleksemplar T5, når den nødvendige kontrol er foretaget, skal sendes direkte til den myndighed, over for hvilken sikkerheden er stillet, og at hvis to eller flere medlemsstater er inddraget, skal kontroleksemplar T5, af hver enkelt medlemsstat sendes direkte til den myndighed, over for hvilken sikkerheden er stillet. (8) Det er med henblik på en administrativ forenkling hensigtsmæssigt at fastsætte en mere smidig ordning end den, der indebærer anvendelse af kontroleksemplaret, når udførslen sker under ordningerne i artikel 412 til 442a i forordning (EØF) nr. 2454/93, hvori det er fastsat, at der i forbindelse med forsendelse, som påbegyndes inden for Fællesskabet og skal afsluttes uden for Fællesskabet, ikke skal opfyldes nogen toldformaliteter ved det toldsted, hvorunder grænsestationen henhører. (9) I visse tilfælde sælges interventionsprodukterne til en pris, der beregnes under hensyntagen til restitutionsbeløbet for tredjelande eller for et givet tredjeland. I så fald fratrækkes eksportrestitutionsbeløbet i salgsprisen. (10) Der stilles en sikkerhed for den korrekte gennemførelse af transaktionen. Størrelsen af denne sikkerhed beregnes under hensyntagen til forskellige forhold i forbindelse med den pågældende transaktion, bl.a. risikoen for omgåelse og den korrekte opfyldelse af de forpligtelser, som den erhvervsdrivende har påtaget sig. (11) De i denne forordning fastsatte foranstaltninger er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter — ud fra følgende betragtninger: UDSTEDT FØLGENDE FORORDNING:







KAPITEL I

GENERELLE BESTEMMELSER

Artikel 1

1. Ved denne forordning fastsættes, uden at dette berører de særlige undtagelser, der er fastsat i fællesskabsbestemmelser vedrørende visse landbrugsprodukter, de fælles gennemførelsesbestemmelser for kontrol med anvendelse af og/eller bestemmelse for produkter, der er udtaget fra interventionslager, i medfør af artikel 25 i forordning (EF) nr. 1234/2007, når der for disse produkter er foreskrevet en særlig anvendelse og/eller bestemmelse.

2. Ved anvendelse af denne forordning forstås ved »forsendelse« ordningen med forsendelse af varer fra én medlemsstat til en anden og ved »udførsel« ordningen med forsendelse af varer fra en medlemsstat til et bestemmelsessted uden for Fællesskabets toldområde.

3. Ved anvendelse af denne forordning betragtes Den Belgisk-Luxembourgske Økonomiske Union (BLØU) som én medlemsstat.

Artikel 2

1. De i artikel 1 omhandlede produkter skal fra det tidspunkt, de udtages fra interventionslager, og indtil det er konstateret, at kravet vedrørende anvendelse og/eller bestemmelse er opfyldt, undergives kontrol, der omfatter fysisk kontrol samt dokument- og regnskabskontrol, som foretages af de udpegede kontrolorganer, i det følgende benævnt »kontrolmyndighed«.

For at undgå forskelsbehandling på grundlag af produktoprindelse udpeger hver medlemsstat for hver specifik foranstaltning eller del af sådan foranstaltning et enkelt kontrolorgan, der skal kontrollere de pågældende produkters anvendelse og/eller bestemmelse uanset deres oprindelse (fællesskabsoprindelse eller national oprindelse).

2. Medlemsstaterne træffer alle fornødne foranstaltninger til at sikre, at den i stk. 1 omhandlede kontrol foretages, og at interventionsprodukter ikke udskiftes med andre produkter.

Disse foranstaltninger skal navnlig indebære forskrifter om:

a) at virksomheder, som har med interventionsprodukter eller forarbejdede interventionsprodukter at gøre, f.eks. i form af køb, salg, oplagring, transport, omladning, ompakning, behandling eller bearbejdning, underkaster sig enhver kontrolforanstaltning, der anses for påkrævet, og fører regnskaber, der gør det muligt for myndighederne at gennemføre enhver kontrol, som de finder nødvendig

b) at de i litra a) nævnte produkter skal oplagres og transporteres adskilt fra andre produkter på en sådan måde, at de kan identificeres.

Medlemsstaterne underretter Kommissionen om de foranstaltninger, der er truffet i henhold til dette stykke.

3. Det i artikel 912a, stk. 2, i forordning (EØF) nr. 2454/93 omhandlede kontroleksemplar T5 anvendes, når hele eller en del af den i stk. 1 i nærværende artikel omhandlede kontrol skal foretages:

a) i en anden medlemsstat end den, hvor produkterne er udtaget fra interventionslager, eller

b) i en anden medlemsstat end den, hvor sikkerheden er stillet.

Kontroleksemplar T5 udstedes og anvendes efter forskrifterne i forordning (EØF) nr. 2454/93, medmindre andet er fastsat i nærværende forordning.

4. Hvis det sælgende interventionsorgan ikke udsteder kontroleksemplar T5, jf. artikel 3, stk. 1, skal det udstede en udlagringsanvisning. Medlemsstaterne kan tillade, at der udstedes partialanvisninger.

I denne forordning forstås ved »interventionsorgan« og »organ« udbetalende organ eller interventionsorgan.

Udlagringsanvisningen eller partialanvisningen skal forelægges af den pågældende for kontrolmyndigheden.

Artikel 3

1. Det i artikel 2, stk. 3, omhandlede kontroleksemplar T5 udstedes:

a) af det sælgende interventionsorgan, hvis interventionsprodukterne skal forsendes til en anden medlemsstat i den stand, hvori de blev udtaget fra interventionslager, i det følgende benævnt »uforandret stand«

b) af kontrolmyndigheden, hvis interventionsprodukterne skal forsendes til en anden medlemsstat efter forarbejdning, eller

c) af afgangstoldstedet: i) mod fremlæggelse af en udlagringsanvisning, der er udstedt af interventionsorganet, hvis interventionsprodukterne udføres i uforandret stand og skal passere en eller flere medlemsstaters område ii) mod fremlæggelse af et kontroldokument, der er udstedt af kontrolmyndigheden, og hvori det bekræftes, at forarbejdning blev foretaget under kontrol, hvis interventionsprodukterne udføres efter forarbejdning og skal passere en eller flere medlemsstaters område.

Er produkterne oplagret i en anden medlemsstat end den, hvor det sælgende interventionsorgan er beliggende, jf. artikel 39 i forordning (EF) nr. 1234/2007, udsteder dette organ kontroleksemplar T5 eller lader det udstede på sit ansvar.

Medlemsstaterne kan:

a) tillade, at kontroleksemplar T5 udstedes af en myndighed, som er udpeget hertil, og ikke af det sælgende interventionsorgan

b) beslutte, at lagerholdere, der er godkendt til at oplagre interventionsprodukter, kan udstede et kontroleksemplar T5 på interventionsorganets ansvar. Der gives godkendelse til lagerholderen i henhold til artikel 912g i forordning (EØF) nr. 2454/93, som finder tilsvarende anvendelse.

I disse tilfælde er det en betingelse for udstedelsen, at der fremlægges en udlagringsanvisning.

2. Udlagringsanvisningen og kontroldokumentet, jf. stk. 1, skal være forsynet med et løbenummer og angive:

a) varebeskrivelse, således som den skal anføres i rubrik 31 i det i artikel 2, stk. 3, omhandlede kontroleksemplar T5, samt i givet fald enhver anden oplysning, som er nødvendig for kontrollen

b) antal kolli og deres art, mærke og nummer

c) produkternes brutto- og nettomasse

d) henvisning til den pågældende forordning

e) de oplysninger, som skal anføres i rubrik 104 og 106 i kontroleksemplar T5, herunder nummeret på den salgskontrakt, der er indgået med interventionsorganet.

Kontroldokumentet skal være forsynet med nummeret på det kontroleksemplar T5 eller den udlagringsanvisning, der går forud.

Udlagringsanvisningen og kontroldokumentet opbevares af afgangsstedet.

3. Den pågældende udfærdiger kontroleksemplar T5 i et originaleksemplar og to kopier. De myndigheder, der udsteder kontroleksemplar T5, sender til orientering en kopi heraf til det organ, hvor sikkerheden er stillet, jf. artikel 5, og beholder selv en kopi.

4. Originaleksemplaret af T5 returneres til den pågældende eller dennes repræsentant, som forelægger det for kontrolmyndigheden i anvendelses- og/eller bestemmelsesmedlemsstaten.

5. Når kontrolmyndigheden i anvendelses- og/eller bestemmelsesmedlemsstaten har påtegnet originaleksemplaret af T5, tilbagesendes det direkte til det organ, over for hvilket den i artikel 5 nævnte sikkerhed er stillet.

Navnet og adressen på det organ, over for hvilket sikkerheden er stillet, anføres af den pågældende i rubrik B i kontroleksemplar T5.

6. Hvis kun en del af de produkter, der er angivet i kontroleksemplar T5, har opfyldt de fastsatte bestemmelser, skal den kompetente myndighed i kontroleksemplarets rubrik »Kontrol med anvendelse og/eller bestemmelse« anføre mængden af de produkter, for hvilke bestemmelserne er opfyldt, samt den eller de datoer, hvor dette fandt sted.

Artikel 4

Som bevis for, at de for den i artikel 2, stk. 1, omhandlede kontrol fastsatte betingelser er opfyldt, skal følgende dokumenter fremlægges:

a) for produkter, hvis udtagning fra interventionslager, anvendelse og/eller bestemmelse er kontrolleret af en enkelt medlemsstats myndigheder, dokumenter fastsat af denne medlemsstat

b) for produkter, hvis anvendelse og/eller bestemmelse er kontrolleret af myndighederne i en anden eller flere andre medlemsstater end den, hvor produkterne er udtaget fra interventionslager, alle kontroleksemplarer T5, der er udstedt med henblik på kontrol af anvendelse og/eller bestemmelse, og som er behørigt påtegnet af kontrolmyndigheden

c) for produkter, hvis anvendelse og/eller bestemmelse er kontrolleret af myndighederne i både den medlemsstat, hvor produkterne er udtaget fra interventionslager, og i en anden eller flere medlemsstater, de i litra a) og b) omhandlede dokumenter

d) for produkter, for hvilke formaliteterne ved udførsel og afgangen fra Fællesskabets toldområde har fundet sted i den medlemsstat, hvor den endelige forarbejdning har fundet sted, og hvor sikkerheden er stillet, det eller de dokumenter, der er fastsat af denne medlemsstat til bevis for udførsel, samt de i litra a) og/eller b) nævnte dokumenter, for så vidt disse gælder forarbejdningen.

Artikel 5

1. Hvis der skal stilles sikkerhed for at sikre den korrekte anvendelse af og/eller bestemmelse for de i artikel 1 omhandlede produkter, skal denne stilles, inden produkterne overtages. Sikkerheden stilles:

a) over for interventionsorganet i den medlemsstat, hvor forarbejdning skal finde sted eller skal påbegyndes, når det drejer sig om produkter, der er bestemt til forarbejdning eller til forarbejdning og udførsel

b) over for det sælgende interventionsorgan i alle andre tilfælde.

2. Hvis sikkerheden er stillet over for et interventionsorgan i en anden medlemsstat end den, hvor det sælgende interventionsorgan er beliggende, tilsender førstnævnte interventionsorgan straks det sælgende interventionsorgan en skriftlig meddelelse, som indeholder følgende oplysninger:

a) nummeret på den pågældende forordning

b) datoen for og/eller nummeret på licitationen/salget

c) kontraktnummeret

d) købers navn

e) sikkerhedens størrelse i euro

f) produktet

g) produktmængden

h) datoen for sikkerhedsstillelsen

i) anvendelsen og/eller bestemmelsen (hvis det er relevant).

Det sælgende interventionsorgan kontrollerer oplysningerne om sikkerhedsstillelsen.

Artikel 6

1. Hvis det efter hel eller delvis frigivelse af den sikkerhed, der er nævnt i artikel 5, konstateres, at alle eller en del af produkterne ikke er anvendt som foreskrevet og/eller ikke har nået den fastsatte bestemmelse, anmoder myndighederne i medlemsstaten, hvor sikkerheden er blevet frigivet, efter artikel 9, stk. 1, i Rådets forordning (EF) nr. 1290/2005 ( 5 ) den pågældende erhvervsdrivende om at betale et beløb svarende til den sikkerhedsstillelse, der ville være blevet inddraget, hvis der var blevet taget hensyn til den manglende opfyldelse af forpligtelserne inden frigivelsen af sikkerheden. Dette beløb forhøjes med renter, der beregnes fra datoen for frigivelsen til dagen forud for betalingen.

Myndighedernes modtagelse af det beløb, der er nævnt i første afsnit, opvejer den økonomiske fordel, der uretmæssigt er blevet indrømmet.

2. Betalingen skal finde sted senest 30 dage efter modtagelsen af anmodningen om betaling.

Overholdes fristen for tilbagebetaling ikke, kan medlemsstaterne beslutte, at beløbet i stedet fratrækkes ved efterfølgende udbetalinger til den pågældende erhvervsdrivende.

3. Rentesatsen beregnes i overensstemmelse med bestemmelserne i national ret, men må ikke være lavere end den sats, der anvendes ved inddrivelse af nationale beløb.

Skyldes frigivelsen af sikkerheden en fejl fra myndighedernes side, pålægges der ikke renter, men der kan højst af medlemsstaten anmodes om betaling af et beløb svarende til den uretmæssige fortjeneste.

4. Medlemsstaterne kan undlade at kræve den betaling, der er nævnt i stk. 1, hvis beløbet ikke overstiger 60 EUR, forudsat at sådanne tilfælde i national ret er omfattet af tilsvarende regler.

5. De beløb, der inddrives i henhold til stk. 1, udbetales til det udbetalende organ, og bogføres af dette som indtægter bestemt til Den Europæiske Garantifond for Landbruget (EGFL), for den måned, hvor beløbene rent faktisk modtages.

Artikel 7

1. Kan bestemmelserne om anvendelse og/eller bestemmelse ikke opfyldes som følge af force majeure, skal myndigheden i den medlemsstat, hvor sikkerheden er stillet, eller, hvis der ikke er stillet nogen sikkerhed, myndigheden i den medlemsstat, hvor udlagring har fundet sted, efter anmodning fra den pågældende afgøre:

a) om den fastsatte tidsfrist skal forlænges med et tidsrum, der anses for nødvendigt under hensyn til det påberåbte forhold, eller

b) om kontrollen skal anses for gennemført, hvis produkterne er gået uigenkaldeligt tabt.

I de tilfælde af force majeure, hvor de i litra a) og b) nævnte forholdsregler ikke er dækkende, skal myndighederne underrette Kommissionen, der efter proceduren i artikel 195 i forordning (EF) nr. 1234/2007 kan fastsætte de nødvendige forholdsregler.

2. Den i stk. 1 omhandlede anmodning skal indgives senest 30 dage efter den dag, hvor den pågældende fik underretning om, at omstændighederne tydede på et tilfælde af force majeure, men inden den periode, der er fastlagt i den specifikke forordning for fremlæggelse af den dokumentation, der kræves for sikkerhedens frigivelse.

3. Den pågældende skal føre bevis for de som force majeure påberåbte omstændigheder.







KAPITEL II

PRODUKTER TIL BESTEMT ANVENDELSE ELLER MED SÆRLIG BESTEMMELSE INDEN FOR FÆLLESSKABET

Artikel 8

1. Produkter anses at have opfyldt kravet om anvendelse og/eller bestemmelse, når følgende er konstateret:

a) for produkter, der skal undergå forarbejdning og/eller indarbejdning i andre produkter, i det følgende benævnt »forarbejdning«: at forarbejdning har fundet sted

b) for produkter, der skal sælges til direkte forbrug som koncentrerede produkter: at de er blevet koncentreret, pakket til detailsalg og overtaget af detailhandelen

c) for produkter, der skal forbruges af bestemte institutioner, organisationer eller hæren og dermed ligestillede enheder: at de er blevet leveret til og overtaget af disse

d) og at de frister, der i givet fald er foreskrevet, for de i litra a), b) og c) omhandlede tilfælde, er blevet overholdt.

2. De i stk. 1, litra a), b) og c), nævnte krav er primære krav efter artikel 20 i Kommissionens forordning (EØF) nr. 2220/85 ( 6 ).

Artikel 9

1. Hvis kontroleksemplar T5 anvendes, udfyldes rubrik 103, 104, 106 og 107 under »Særlige oplysninger«.

Rubrik 104 og 106 udfyldes i overensstemmelse med de i den pågældende forordning fastsatte angivelser.

I rubrik 106 anføres tillige nummeret på den med interventionsorganet indgåede salgskontrakt, og i givet fald nummeret på udlagringsanvisningen.

I rubrik 107 anføres nummeret på den pågældende forordning.

2. Forsendes produkterne til en tredje medlemsstat, finder artikel 22 tilsvarende anvendelse.

3. Hvis to eller flere processer finder sted efter hinanden i samme medlemsstat finder artikel 23 tilsvarende anvendelse.

Artikel 10

Frigivelse af sikkerheden er betinget af, at det i artikel 4 omhandlede bevis fremlægges.

Artikel 11

Hvis et kontroleksemplar T5 ikke er modtaget af det i artikel 3, stk. 5, nævnte organ inden for en frist på tre måneder

a) efter udløbet af den for gennemførelse af den pågældende transaktion fastsatte tidsfrist, eller

b) efter dets udstedelse, hvis der ikke er fastsat tidsfrist for gennemførelse

som følge af omstændigheder, som ikke kan tilregnes den pågældende, kan denne indgive en begrundet anmodning til myndighederne om bevismæssig ligestilling for andre bevisdokumenter, der vedlægges anmodningen. Sådanne bevisdokumenter skal indeholde en henvisning til kontroleksemplar T5 og omfatte en bekræftelse fra kontrolmyndigheden, som kontrollerede produkternes anvendelse eller som lod denne kontrollere, på at kravet om den særlige anvendelse og/eller bestemmelse er blevet opfyldt, og angive hvilken dato dette krav er blevet opfyldt.







KAPITEL III

PRODUKTER, DER UDFØRES FRA FÆLLESSKABET I UFORANDRET STAND

Artikel 12

1. Produkter anses at have opfyldt kravet om bestemmelse, når det er konstateret:

a) at de har forladt Fællesskabets toldområde i uforandret stand; ved anvendelse af denne forordning anses produkterne at have forladt Fællesskabets toldområde, når de udelukkende er bestemt til forbrug på bore- eller udvindingsplatforme, herunder arbejdssteder med servicefunktion i tilknytning hertil, som er placeret på den europæiske kontinentalsokkel eller på kontinentalsoklen i den ikke-europæiske del af Fællesskabet, men uden for en tre-sømilezone beregnet fra den basislinje, fra hvilken udstrækningen af en medlemsstats territorialfarvand måles, eller

b) at de i det i artikel 33, stk. 1, i Kommissionens forordning (EF) nr. 612/2009 ( 7 ) omhandlede tilfælde har nået deres destination, eller

c) at de er blevet oplagt på proviantoplag, der er godkendt i henhold til artikel 37 i forordning (EF) nr. 612/2009, eller

d) at toldformaliteterne for overgang til frit forbrug i et bestemt tredjeland er afsluttet, hvis de er bestemt til indførsel i det pågældende land

og at de frister, der i givet fald er foreskrevet, for de i litra a) til d) omhandlede tilfælde er blevet overholdt.

2. De i stk. 1, litra a) til d), nævnte krav er primære krav efter artikel 20 i forordning (EØF) nr. 2220/85, jf. dog artikel 16, stk. 2, i nærværende forordning.

3. For produkter, der er blevet anbragt på proviantoplag som omhandlet i stk. 1, litra c), finder artikel 37 til 40 i forordning (EF) nr. 612/2009 anvendelse med undtagelse af artikel 39, stk. 3, også selv om der ikke anvendes restitution.

4. Artikel 7, stk. 3, andet afsnit, i forordning (EF) nr. 612/2009 finder anvendelse.

Artikel 13

1. For interventionsprodukter, som skal udføres i uforandret stand, skal toldvæsenets antagelse af udførselsangivelsen ske i den medlemsstat, hvor produkterne udlagres.

2. I udførselsangivelsen og eventuelle ledsagedokumenter, der kræves i henhold til fællesskabslovgivningen, anføres efter omstændighederne:

a) »interventionsprodukter med restitutionsydelse — forordning (EF) nr. 1130/2009« eller

b) »interventionsprodukter uden restitutionsydelse — forordning (EF) nr. 1130/2009.«

3. Selv om der ikke anvendes restitution for de produkter, der skal udføres, betragtes disse efter antagelse af den tilhørende udførselsangivelse ikke længere som værende omfattet af traktatens artikel 23, stk. 2, og artikel 340c, stk. 3, litra b), i forordning (EØF) nr. 2454/93 finder anvendelse på deres forsendelse.

4. Betingelserne med hensyn til den frist, der skal overholdes for ydelse af restitution, og de beviser, der skal fremlægges med henblik herpå, er gældende for frigivelse af sikkerheden.

Artikel 14

1. Anvendes kontroleksemplar T5, udfyldes rubrik 103, 104, 106 og 107, samt i givet fald rubrik 105 under »Særlige oplysninger«.

I rubrik 104 og 106 anføres de angivelser, som er fastsat i den pågældende forordning.

I rubrik 106 anføres ligeledes:

a) nummeret på den med interventionsorganet indgåede salgskontrakt, og

b) nummeret på udlagringsanvisningen.

I rubrik 107 anføres nummeret på den pågældende forordning.

2. Hvis kontroleksemplar T5 er påkrævet som bevis for produkternes udførsel, for at den i artikel 5 nævnte sikkerhed kan frigives og restitutionen udbetales, sender den myndighed, over for hvilken sikkerheden er stillet, straks en bekræftet genpart af kontroleksemplar T5 direkte til den myndighed, som restitutionsudbetalingen sorterer under.

I dette tilfælde anfører den berørte person i rubrik 106 i kontroleksemplar T5:

»Restitution udbetales af …« (med angivelse af navn og adresse på den myndighed som restitutionsudbetalingen sorterer under).

3. Hvis det ikke har været muligt at overholde fristen på 12 måneder for fremlæggelse af bevis for udførsel med henblik på udbetaling af restitution i henhold til artikel 46, stk. 2, i forordning (EF) nr. 612/2009 på grund af administrative forsinkelser i fremsendelsen af kontroleksemplar T5 fra den myndighed, over for hvilken sikkerheden er stillet, til den myndighed, hvorunder udbetalingen af restitutionen sorterer, betragtes datoen for modtagelse hos den myndighed, over for hvilken sikkerheden er stillet, også som datoen for modtagelse hos restitutionsmyndigheden.

Artikel 15

1. Hvis produkter straks efter toldvæsenets antagelse af udførselsangivelsen anbringes under en af de ordninger, som er fastsat i artikel 412 til 442a i forordning (EØF) nr. 2454/93 med henblik på at blive transporteret til en bestemmelsesstation eller modtager uden for Fællesskabets toldområde, betragtes de som udført fra det tidspunkt, hvor de anbringes under den pågældende ordning.

2. Finder stk. 1anvendelse, kontrollerer det afgangstoldsted, som antager udførselsangivelsen, at en af de angivelser, der er nævnt i artikel 11, stk. 4, henholdsvis stk. 5, i forordning (EF) nr. 612/2009, er anført i det dokument, der udstedes som udførselsbevis.

3. Afgangstoldstedet kan kun tillade en ændring i fragtkontrakten, som har den virkning, at transporten afsluttes inden for Fællesskabet, hvis det godtgøres:

a) at sikkerhed, som er stillet over for et interventionsorgan for at sikre, at udførsel finder sted, ikke er frigivet, eller

b) at der er stillet ny sikkerhed.

Er sikkerheden blevet frigivet i henhold til stk. 1, men produktet ikke har forladt Fællesskabets toldområde inden for de foreskrevne frister, underretter afgangstoldstedet den myndighed, som sikkerhedens frigivelse sorterer under, herom og fremsender hurtigst muligt alle nødvendige oplysninger til myndigheden. I dette tilfælde anses sikkerheden for at være blevet uberettiget frigivet, og der skal inddrives et tilsvarende beløb.

Artikel 16

1. Frigivelse af sikkerheden er betinget af, at det i artikel 4 omhandlede bevis fremlægges.

Frigivelse af sikkerheden er yderligere betinget af, at de i artikel 16 og 17 i forordning (EF) nr. 612/2009 fastsatte beviser fremlægges:

a) hvis produktet er beregnet til indførsel i et bestemt tredjeland, eller

b) hvis produktet skal udføres fra Fællesskabet, og der hersker alvorlig tvivl om produktets faktiske bestemmelsessted.

Myndighederne i medlemsstaterne kan kræve yderligere bevis, hvorved det på tilfredsstillende måde godtgøres, at produktet faktisk er kommet på markedet i indførselstredjelandet.

Hersker der alvorlig tvivl om produkternes faktiske bestemmelse, kan Kommissionen anmode medlemsstaterne om at anvende bestemmelserne i dette stykke.

2. Hvis der er tale om produkter, som er beregnet til indførsel i et bestemt tredjeland, og restitutionsbeløbet er fratrukket i salgsprisen, og de i stk. 1 omhandlede beviser ikke fremlægges:

a) frigives dog en del af sikkerheden mod fremlæggelse af bevis for, at produktet har forladt Fællesskabets toldområde; delen svarer til den laveste sats, jf. artikel 25, stk. 2, i forordning (EF) nr. 612/2009, af den restitution, der gælder på datoen for antagelse af udførselsangivelsen

b) ud over den i litra a) omhandlede del frigives den del af sikkerheden, der svarer til forskellen mellem den laveste sats for den i litra a) nævnte restitution og den restitutionssats, der gælder på datoen for antagelse af udførselsangivelsen til det faktiske indførselstredjeland, forudsat at sidstnævnte sats ikke overstiger den restitutionssats, der gælder for den obligatoriske destination, hvis: i) udførslen til det fastsatte tredjeland ikke kunne finde sted som følge af force majeure, og ii) der føres bevis for indførsel til det andet bestemmelsesland i overensstemmelse med stk. 1.

Artikel 17

1. Finder artikel 186 og 187 i Rådets forordning (EØF) nr. 2913/92 ( 8 ) anvendelse

a) inddrages den i nærværende forordnings artikel 5, stk. 1, omhandlede sikkerhed, hvis den endnu ikke er frigivet

b) skal et beløb svarende til nævnte sikkerhed inddrives, hvis denne allerede er frigivet.

2. Hvis produkter, for hvilke der er stillet sikkerhed som omhandlet i artikel 5, stk. 1, forlader Fællesskabets toldområde, uden at formaliteterne med henblik på ydelse af restitution er blevet afsluttet, anses disse formaliteter dog ved anvendelsen af artikel 185 til 187 i forordning (EØF) nr. 2913/92 for at være blevet afsluttet, og stk. 1 finder anvendelse.

3. Den i stk. 1 og 2 omhandlede sikkerhed betragtes som inddraget sikkerhed efter artikel 2 i Rådets forordning (EØF) nr. 352/78 ( 9 ).

4. Ved hjælp af en af det berørte interventionsorgan udstedt attest fremlægger den pågældende over for de pågældende myndigheder bevis for, at betingelserne i stk. 1 er blevet overholdt, eller at der ikke har været stillet sikkerhed.

Artikel 18

Hvis et kontroleksemplar T5, der skal anvendes som dokumentation for, at produkterne har opfyldt forskrifterne om bestemmelse som omhandlet i artikel 12, stk. 1, ikke er modtaget af det i artikel 3, stk. 5, omhandlede organ inden for en frist på tre måneder fra dets udstedelse som følge af omstændigheder, som ikke kan tilregnes den pågældende, kan denne efter artikel 46, stk. 3, i forordning (EF) nr. 612/2009 indgive en begrundet anmodning til den pågældende myndighed om bevismæssig ligestilling for andre bevisdokumenter, der vedlægges anmodningen.







KAPITEL IV

PRODUKTER, DER UDFØRES FRA FÆLLESSKABET EFTER FORARBEJDNING

Artikel 19

Produkter anses for at have opfyldt forskrifterne om anvendelse og bestemmelse, når det er konstateret, at kravene i artikel 8 og 12 er blevet opfyldt.

Artikel 20

For produkter, der skal udføres efter forarbejdning, skal toldvæsenets antagelse af udførselsangivelsen ske i den medlemsstat, hvor den sidste forarbejdning har fundet sted.

Artikel 21

1. Hvis produkter skal forsendes i uforandret stand med henblik på forarbejdning og efterfølgende udførsel, udstedes kontroleksemplar T5 af det sælgende interventionsorgan, og rubrik 103, 104, 106 og 107 under »Særlige oplysninger« udfyldes:

I rubrik 104 og 106 anføres de angivelser, der er fastsat i den pågældende forordning.

I rubrik 106 anføres tillige:

a) nummeret på den med interventionsorganet indgående salgskontrakt

b) i givet fald nummeret på udlagringsanvisningen og

c) angivelsen »Interventionsprodukter, der ved udførsel skal anbringes under proceduren for ekstern fællesskabsforsendelse«.

I rubrik 107 anføres nummeret på den pågældende forordning.

2. Hvis produkter skal forsendes efter forarbejdning i den medlemsstat, hvor produkterne blev udtaget fra interventionslager, med henblik på yderligere forarbejdning og derefter udførsel, udstedes kontroleksemplar T5 af den myndighed, som kontrollerede forarbejdningen.

I kontroleksemplar T5 udfyldes rubrik 103, 104, 106 og 107 under »Særlige oplysninger«.

I rubrik 104 og 106 anføres de angivelser, der er fastsat i den pågældende forordning.

I rubrik 106 anføres tillige:

a) nummeret på den med interventionsorganet indgåede salgskontrakt og

b) angivelsen »Interventionsprodukter, der ved udførsel skal anbringes under proceduren for ekstern fællesskabsforsendelse«.

I rubrik 107 anføres nummeret på den pågældende forordning.

3. Hvis produkter skal udføres efter forarbejdning og passere en eller flere andre medlemsstaters område, udstedes kontroleksemplar T5 af afgangstoldstedet mod fremlæggelse af et dokument udstedt af den myndighed, som kontrollerede forarbejdningen. Dette dokument opbevares ved afgangstoldstedet.

Dokumentet skal dog ikke fremlægges, hvis afgangstoldstedet har kontrolleret den omhandlede forarbejdning.

I kontroleksemplar T5 udfyldes rubrik 103, 104, 106 og 107 samt i givet fald 105 under »Særlige oplysninger«.

I rubrik 104 og 106 anføres de angivelser, der er fastsat i den pågældende forordning.

I rubrik 106 anføres tillige:

a) nummeret på den med interventionsorganet indgåede salgskontrakt, og

b) i givet fald nummeret på det i første afsnit omhandlede dokument.

I rubrik 107 anføres nummeret på den pågældende forordning.

4. Hvis kontroleksemplar T5 er påkrævet som bevis for produkternes udførsel, for at den i artikel 5 nævnte sikkerhed kan frigives og restitutionen udbetales, sender den myndighed, over for hvilken sikkerheden er stillet, straks en bekræftet genpart af kontroleksemplar T5 direkte til den myndighed, som restitutionsudbetalingen sorterer under.

I dette tilfælde anfører den berørte person i rubrik 106 i kontroleksemplar T5:

»Restitution udbetales af …« (med angivelse af medlemsstat og navn og adresse på den myndighed, som restitutionsudbetalingen sorterer under).

Artikel 22

1. Hvis produkter er forsendt til en anden medlemsstat til forarbejdning, og de forarbejde produkter skal:

a) forsendes til en tredje medlemsstat eller til en anden medlemsstat til yderligere forarbejdning, eller

b) passere en tredje medlemsstats eller en anden medlemsstats område for at blive udført

skal den i artikel 21, stk. 2, henholdsvis stk. 3, omhandlede myndighed udstede et eller flere kontroleksemplarer T5.

Dette/disse kontroleksemplarer T5 skal udfyldes:

a) som anført i artikel 21, stk. 2, litra b), i det i første afsnit, litra a), omhandlede tilfælde

b) som anført i artikel 21, stk. 3, litra b), i det i første afsnit, litra b), omhandlede tilfælde

idet oplysningerne i det oprindelige kontroleksemplar T5 tages i betragtning. I rubrik 106 i det/de nye kontroleksemplar T5 anføres endvidere løbenummeret og udstedelsesdatoen for det forudgående dokument samt navnet på den myndighed, som har udstedt dette dokument.

2. I det i stk. 1 nævnte tilfælde tilbagesender den myndighed, der har kontrolleret processen, efter behørig påtegning straks det oprindelige kontroleksemplar T5 direkte til det i artikel 3, stk. 5, omhandlede organ, og i rubrikken »Kontrol med anvendelse og/eller bestemmelse« i det oprindelige kontroleksemplar T5 anfører den, at produktet er forsendt til en anden medlemsstat med henblik på yderligere forarbejdning, pakning, overtagelse eller udførsel. I det oprindelige kontroleksemplar T5 anføres løbenummer eller løbenumrene for eller en henvisning til det eller de kontroleksemplarer T5, der er udstedt med henblik herpå.

3. Det i artikel 4, litra a), nævnte dokument skal være påført angivelser som fastsat i stk. 2.

Artikel 23

1. Hvis to eller flere processer bortset fra udførsel (f.eks. forarbejdning, pakning og overtagelse) finder sted efter hinanden i samme medlemsstat, kan denne medlemsstat beslutte, at de betragtes som én proces. I så fald udstedes der først et kontroleksemplar T5, når alle processer er afsluttet.

Originalen af kontroleksemplar T5 sendes tilbage til det i artikel 3, stk. 5, nævnte organ, når kontrollen af alle processerne er gennemført. Medlemsstaterne træffer alle relevante foranstaltninger til at sikre, at ordningen kommer til at virke korrekt.

2. Beslutter medlemsstaterne, at proceduren i stk. 1 ikke skal anvendes, udsteder den kompetente myndighed efter hver proces et kontroleksemplar T5. Den myndighed, som kontrollerede processen, anfører i kontroleksemplarets rubrik »Kontrol med anvendelse og/eller bestemmelse«, at produktet er blevet forsendt inden for samme medlemsstat til yderligere forarbejdning, pakning, overtagelse eller udførsel. I det oprindelige kontroleksemplar T5 anføres løbenummeret eller løbenumrene for det eller de kontroleksemplarer T5, der er udstedt med henblik herpå.

3. Det i artikel 4, litra a), nævnte dokument skal være påført angivelser som fastsat i stk. 2.

Artikel 24

Artikel 11, artikel 13, stk. 2, 3 og 4, artikel 14, stk. 3, og artikel 15 til 18 finder anvendelse på dette kapitel.







KAPITEL V

AFSLUTTENDE BESTEMMELSER

Artikel 25

1. Medlemsstaterne underretter Kommissionen om navn og adresse på de i artikel 2, stk. 1, omhandlede kontrolmyndigheder. Kommissionen formidler oplysningerne til de øvrige medlemsstater.

2. Medlemsstaterne giver hvert kvartal Kommissionen meddelelse om de tilfælde, hvor de har anvendt artikel 7, stk. 1, med nærmere angivelse af de påberåbte forhold, den mængde, det drejer sig om, og de trufne forholdsregler.

3. Medlemsstaterne sender hver 1. marts og 1. september en fortegnelse til Kommissionen med angivelse af antallet af ansøgninger, der er indgivet i henhold til artikel 11 eller 18, årsagen til, at kontroleksemplar T5 ikke er tilbagesendt, for så vidt den er kendt, de omhandlede mængder og arten af de dokumenter, der er accepteret som ligestillede med kontroleksemplar T5.

▼M1

4. De meddelelser og underretninger, der er nævnt i artikel 2 og 7, samt i denne artikel, sendes i overensstemmelse med Kommissionens forordning (EF) nr. 792/2009 ( 10 ).

▼B

Artikel 26

Forordning (EØF) nr. 3002/92 ophæves.

Henvisninger til den ophævede forordning gælder som henvisninger til nærværende forordning og læses efter sammenligningstabellen i bilag II.

Artikel 27

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.









BILAG I







Ophævet forordning med oversigt over ændringer Kommissionens forordning (EØF) nr. 3002/92 (EFT L 301 af 17.10.1992, s. 17) Kommissionens forordning (EØF) nr. 75/93 (EFT L 11 af 19.1.1993, s. 5) Kommissionens forordning (EØF) nr. 1938/93 (EFT L 176 af 20.7.1993, s. 12) Kommissionens forordning (EF) nr. 770/96 (EFT L 104 af 27.4.1996, s. 13)









BILAG II







Sammenligningstabel Forordning (EØF) nr. 3002/92 Nærværende forordning Artikel 1, stk. 1 og 2 Artikel 1, stk. 1 og 2 Artikel 1, stk. 3 — Artikel 1, stk. 4 Artikel 1, stk. 3 Artikel 2, stk. 1, første og andet afsnit Artikel 2, stk. 1, første og andet afsnit Artikel 2, stk. 1, tredje afsnit ___ Artikel 2, stk. 2, første afsnit, indledende tekst og første og andet led Artikel 2, stk. 2, første afsnit Artikel 2, stk. 2, andet afsnit, indledende tekst Artikel 2, stk. 2, andet afsnit, indledende tekst Artikel 2, stk. 2, andet afsnit, første led Artikel 2, stk. 2, andet afsnit, litra a) Artikel 2, stk. 2, andet afsnit, andet led Artikel 2, stk. 2, andet afsnit, litra b) Artikel 2, stk. 2, tredje afsnit Artikel 2, stk. 2, tredje afsnit Artikel 2, stk. 3, første afsnit, indledende tekst Artikel 2, stk. 3, første afsnit, indledende tekst Artikel 2, stk. 3, første afsnit, første led Artikel 2, stk. 3, første afsnit, litra a) Artikel 2, stk. 3, første afsnit, andet led Artikel 2, stk. 3, første afsnit, litra b) Artikel 2, stk. 3, andet afsnit Artikel 2, stk. 3, andet afsnit Artikel 2, stk. 4, første afsnit Artikel 2, stk. 4, første afsnit — Artikel 2, stk. 4, andet afsnit Artikel 2, stk. 4, andet afsnit Artikel 2, stk. 4, tredje afsnit Artikel 3, stk. 1, litra a), første afsnit, indledende tekst Artikel 3, stk. 1, første afsnit, indledende tekst Artikel 3, stk. 1, litra a), første afsnit, første led Artikel 3, stk. 1, første afsnit, litra a) Artikel 3, stk. 1, litra a), første afsnit, andet led Artikel 3, stk. 1, første afsnit, litra b) Artikel 3, stk. 1, litra a), første afsnit, tredje led, indledende tekst Artikel 3, stk. 1, første afsnit, litra c), indledende tekst Artikel 3, stk. 1, litra a), første afsnit, tredje led, første underpunkt Artikel 3, stk. 1, første afsnit, litra c), nr. i) Artikel 3, stk. 1, litra a), første afsnit, tredje led, andet underpunkt Artikel 3, stk. 1, første afsnit, litra c), nr. ii) Artikel 3, stk. 1, litra a), andet afsnit Artikel 3, stk. 1, andet afsnit Artikel 3, stk. 1, litra a), tredje afsnit, indledende tekst Artikel 3, stk. 1, tredje afsnit, indledende tekst Artikel 3, stk. 1, litra a), tredje afsnit, første led Artikel 3, stk. 1, tredje afsnit, litra a) Artikel 3, stk. 1, litra a), tredje afsnit, andet led Artikel 3, stk. 1, tredje afsnit, litra b) Artikel 3, stk. 1, litra a), fjerde afsnit Artikel 3, stk. 1, fjerde afsnit Artikel 3, stk. 1, litra b), første afsnit, indledende tekst Artikel 3, stk. 2, første afsnit, indledende tekst Artikel 3, stk. 1, litra b), første afsnit, første led Artikel 3, stk. 2, første afsnit, litra a) Artikel 3, stk. 1, litra b), første afsnit, andet led Artikel 3, stk. 2, første afsnit, litra b) Artikel 3, stk. 1, litra b), første afsnit, tredje led Artikel 3, stk. 2, første afsnit, litra c) Artikel 3, stk. 1, litra b), første afsnit, fjerde led Artikel 3, stk. 2, første afsnit, litra d) Artikel 3, stk. 1, litra b), første afsnit, femte led Artikel 3, stk. 2, første afsnit, litra e) Artikel 3, stk. 1, litra b), andet afsnit Artikel 3, stk. 2, andet afsnit Artikel 3, stk. 1, litra b), tredje afsnit Artikel 3, stk. 2, tredje afsnit Artikel 3, stk. 1, litra c) Artikel 3, stk. 3 Artikel 3, stk. 1, litra d) Artikel 3, stk. 4 Artikel 3, stk. 2 Artikel 3, stk. 5 Artikel 3, stk. 3 Artikel 3, stk. 6 Artikel 4 Artikel 4 Artikel 5, stk. 1, indledende tekst Artikel 5, stk. 1, indledende tekst Artikel 5, stk. 1, første led Artikel 5, stk. 1, litra a) Artikel 5, stk. 1, andet led Artikel 5, stk. 1, litra b) Artikel 5, stk. 2, første afsnit, indledende tekst Artikel 5, stk. 2, første afsnit, indledende tekst Artikel 5, stk. 2, første afsnit, første led Artikel 5, stk. 2, første afsnit, litra a) Artikel 5, stk. 2, første afsnit, andet led Artikel 5, stk. 2, første afsnit, litra b) Artikel 5, stk. 2, første afsnit, tredje led Artikel 5, stk. 2, første afsnit, litra c) Artikel 5, stk. 2, første afsnit, fjerde led Artikel 5, stk. 2, første afsnit, litra d) Artikel 5, stk. 2, første afsnit, femte led Artikel 5, stk. 2, første afsnit, litra e) Artikel 5, stk. 2, første afsnit, sjette led Artikel 5, stk. 2, første afsnit, litra f) Artikel 5, stk. 2, første afsnit, syvende led Artikel 5, stk. 2, første afsnit, litra g) Artikel 5, stk. 2, første afsnit, ottende led Artikel 5, stk. 2, første afsnit, litra h) Artikel 5, stk. 2, første afsnit, niende led Artikel 5, stk. 2, første afsnit, litra i) Artikel 5, stk. 2, andet afsnit Artikel 5, stk. 2, andet afsnit Artikel 5a Artikel 6 Artikel 6 Artikel 7 Artikel 7 Artikel 8 Artikel 8, stk. 1, første afsnit Artikel 9, stk. 1, første afsnit Artikel 8, stk. 1, andet afsnit Artikel 9, stk. 1, andet afsnit Artikel 8, stk. 1, tredje afsnit, indledende tekst og første og andet led Artikel 9, stk. 1, tredje afsnit Artikel 8, stk. 1, fjerde afsnit Artikel 9, stk. 1, fjerde afsnit Artikel 8, stk. 2 og 3 Artikel 9, stk. 2 og 3 Artikel 9 Artikel 10 Artikel 10, indledende tekst Artikel 11, indledende tekst Artikel 10, første led Artikel 11, litra a) Artikel 10, andet led Artikel 11, litra b) Artikel 10, afsluttende del Artikel 11, afsluttende del Artikel 11 Artikel 12 Artikel 12, stk. 1 Artikel 13, stk. 1 Artikel 12, stk. 2, indledende tekst Artikel 13, stk. 2, indledende tekst Artikel 12, stk. 2, første led Artikel 13, stk. 2, litra a) Artikel 12, stk. 2, andet led Artikel 13, stk. 2, litra b) Artikel 12, stk. 3 Artikel 13, stk. 3 Artikel 12, stk. 4 Artikel 13, stk. 4 Artikel 13, stk. 1, første afsnit Artikel 14, stk. 1, første afsnit Artikel 13, stk. 1, andet afsnit Artikel 14, stk. 1, andet afsnit Artikel 13, stk. 1, tredje afsnit, indledende tekst Artikel 14, stk. 1, tredje afsnit, indledende tekst Artikel 13, stk. 1, tredje afsnit, første led Artikel 14, stk. 1, tredje afsnit, litra a) Artikel 13, stk. 1, tredje afsnit, andet led Artikel 14, stk. 1, tredje afsnit, litra b) Artikel 13, stk. 1, fjerde afsnit Artikel 14, stk. 1, fjerde afsnit Artikel 13, stk. 2 Artikel 14, stk. 2 Artikel 13, stk. 3 Artikel 14, stk. 3 Artikel 14, stk. 1 og 2 Artikel 15, stk. 1 og 2 Artikel 14, stk. 3, første afsnit, indledende tekst Artikel 15, stk. 3, første afsnit, indledende tekst Artikel 14, stk. 3, første afsnit, første led Artikel 15, stk. 3, første afsnit, litra a) Artikel 14, stk. 3, første afsnit, andet led Artikel 15, stk. 3, første afsnit, litra b) Artikel 14, stk. 3, andet afsnit Artikel 15, stk. 3, andet afsnit Artikel 15, stk. 1, første afsnit, indledende tekst Artikel 16, stk. 1, første afsnit Artikel 15, stk. 1, første afsnit, afsluttende del Artikel 16, stk. 1, andet afsnit, indledende tekst Artikel 15, stk. 1, første afsnit, første og andet led Artikel 16, stk. 1, andet afsnit, litra a) og b) Artikel 15, stk. 1, andet afsnit Artikel 16, stk. 1, tredje afsnit Artikel 15, stk. 1, tredje afsnit Artikel 16, stk. 1, fjerde afsnit Artikel 15, stk. 2, indledende tekst Artikel 16, stk. 2, indledende tekst Artikel 15, stk. 2, litra a) Artikel 16, stk. 2, litra a) Artikel 15, stk. 2, litra b), indledende del Artikel 16, stk. 2, litra b), indledende del Artikel 15, stk. 2, litra b), første led Artikel 16, stk. 2, litra b), nr. i) Artikel 15, stk. 2, litra b), andet led Artikel 16, stk. 2, litra b), nr. ii) Artikel 16, stk. 1, indledende tekst Artikel 17, stk. 1, indledende tekst Artikel 16, stk. 1, første led Artikel 17, stk. 1, litra a) Artikel 16, stk. 1, andet led Artikel 17, stk. 1, litra b) Artikel 16, stk. 2 Artikel 17, stk. 2 Artikel 16, stk. 3 Artikel 17, stk. 3 Artikel 16, stk. 4 Artikel 17, stk. 4 Artikel 17 Artikel 18 Artikel 18 Artikel 19 Artikel 19 Artikel 20 Artikel 20, stk. 1, første afsnit Artikel 21, stk. 1, første afsnit Artikel 20, stk. 1, andet afsnit Artikel 21, stk. 1, andet afsnit Artikel 20, stk. 1, tredje afsnit, indledende tekst Artikel 21, stk. 1, tredje afsnit, indledende tekst Artikel 20, stk. 1, tredje afsnit, første led Artikel 21, stk. 1, tredje afsnit, litra a) Artikel 20, stk. 1, tredje afsnit, andet led Artikel 21, stk. 1, tredje afsnit, litra b) Artikel 20, stk. 1, tredje afsnit, tredje led Artikel 21, stk. 1, tredje afsnit, litra c) Artikel 20, stk. 1, fjerde afsnit Artikel 21, stk. 1, fjerde afsnit Artikel 20, stk. 2, litra a) Artikel 21, stk. 2, første afsnit Artikel 20, stk. 2, litra b), første afsnit Artikel 21, stk. 2, andet afsnit Artikel 20, stk. 2, litra b), andet afsnit Artikel 21, stk. 2, tredje afsnit Artikel 20, stk. 2, litra b), tredje afsnit, indledende tekst Artikel 21, stk. 2, fjerde afsnit, indledende tekst Artikel 20, stk. 2, litra b), tredje afsnit, første led Artikel 21, stk. 2, fjerde afsnit, litra a) Artikel 20, stk. 2, litra b), tredje afsnit, andet led Artikel 21, stk. 2, fjerde afsnit, litra b) Artikel 20, stk. 2, litra b), fjerde afsnit Artikel 21, stk. 2, femte afsnit Artikel 20, stk. 3, litra a) Artikel 21, stk. 3, første og andet afsnit Artikel 20, stk. 3, litra b), første afsnit Artikel 21, stk. 3, tredje afsnit Artikel 20, stk. 3, litra b), andet afsnit Artikel 21, stk. 3, fjerde afsnit Artikel 20, stk. 3, litra b), tredje afsnit, indledende tekst Artikel 21, stk. 3, femte afsnit, indledende tekst Artikel 20, stk. 3, litra b), tredje afsnit, første led Artikel 21, stk. 3, femte afsnit, litra a) Artikel 20, stk. 3, litra b), tredje afsnit, andet led Artikel 21, stk. 3, femte afsnit, litra b) Artikel 20, stk. 3, litra b), fjerde afsnit Artikel 21, stk. 3, sjette afsnit Artikel 20, stk. 4 Artikel 21, stk. 4 Artikel 21, stk. 1, første afsnit, indledende tekst Artikel 22, stk. 1, første afsnit, indledende tekst Artikel 21, stk. 1, første afsnit, første led Artikel 22, stk. 1, første afsnit, litra a) Artikel 21, stk. 1, første afsnit, andet led Artikel 22, stk. 1, første afsnit, litra b) Artikel 21, stk. 1, første afsnit, afslutning Artikel 22, stk. 1, første afsnit, afslutning Artikel 21, stk. 1, andet afsnit, indledende tekst Artikel 22, stk. 1, andet afsnit, indledende tekst Artikel 21, stk. 1, andet afsnit, første led Artikel 22, stk. 1, andet afsnit, litra a) Artikel 21, stk. 1, andet afsnit, andet led Artikel 22, stk. 1, andet afsnit, litra b) Artikel 21, stk. 1, andet afsnit, afslutning Artikel 22, stk. 1, andet afsnit, afslutning Artikel 21, stk. 2 Artikel 22, stk. 2 Artikel 21, stk. 3 Artikel 22, stk. 3 Artikel 22 Artikel 23 Artikel 23 Artikel 24 Artikel 24 Artikel 25 Artikel 25 ___ ___ Artikel 26 Artikel 26 Artikel 27 ___ Bilag I ___ Bilag II